
Дзюдо
Къущхьэ Жамболэт жэзыр Iэрохьэ
Москва дэт Физическэ щэнхабзэмкIэ, спортымкIэ, щIалэгъуалэмрэ туризмэмкIэ урысей къэрал университетым и спорткомплексым иджыблагъэ дзюдомкIэ щызэхьэзэхуащ УФ-м и щIыналъэ 32-м къикIа спортсмен 230-м нэблагъэ. Ахэр щIэбэнащ Урысейм и студентхэм я спорт зэгухьэныгъэм и саугъэтхэм.
КъБР-м щыщ спортсмен Къущхьэ Жамболэт финал ныкъуэм хьэрхуэрэгъу къыщыхуэхъуа Шэшэн Республикэм щыщ Тепкаев Турпал къыхигъэщIащ. Финал цIыкIум ди щIалэм Санкт-Петербург къикIа Кузьминский Максим щыхигъащIэри, зэпеуэм жэз медалыр щызыIэригъэхьащ.
Уэркъ Жыраслъэн.
Алыдж-урым бэнэкIэ
Рэмэзан и ехъулIэныгъэ
Барнаул щекIуэкIащ алыдж-урым бэнэкIэмкIэ Сыбыр федеральнэ щIыналъэм пашэныгъэ къыщыхьынымкIэ 1997-1999 гъэхэм къалъхуахэм я зэпеуэ.
Алыдж-урым бэнэкIэмкIэ КъБР-м и школым и гъэсэн ЩхьэщэмыщI Рэмэзан килограмм 96-рэ зи хьэлъагъхэм я деж жэз медалыр щызэIэригъэхьащ. Зэхьэзэхуэм абы къыщытекIуар ныбжьыщIэхэм я Олимп джэгухэм я чемпион Бемалян Марк и закъуэщ.
Темыр Уэлий.
